| ***Karibų piratai:Juodojo perlo prakeiksmas*** |
| --- |
|  |
|  |
| Pavadinimas | Pirates of the Caribbean:The Curse of the Black Pearl |
| Kilmės šalis | JAV |
| Režisierius | Gore Verbinski |
| Prodiuseris (-iai) | Jerry Bruckheimer |
| Scenaristas (-ai) | Ted ElliottTerry Rossio |
| Kompozitorius | Klaus Badelt |
| Vaidina | Johnny DeppGeoffrey RushOrlando BloomKeira KnightleyJack DavenportKevin R. McNallyZoe SaldanaJonathan Pryce |
| Metai | 2003 |
| Žanras | fantastika, nuotykių |
| Trukmė | 135 min. |
| Kalba | anglų |
| Platintojas | Walt Disney Pictures |
| Premjera | 2003 m. liepos 9 d. |
| Biudžetas | 140 mln. JAV dol. |
| Pajamos | 654 264 015 JAV dol. |
| **IMDb įrašas** |

**Karibų piratai: Juodojo perlo prakeiksmas** (angl. *Pirates of the Caribbean: The Curse of the Black Pearl*) – 2003 m. fantastinis nuotykių filmas, pastatytas JAV pagal Karibų piratų atrakcioną Disneyland atrakcionų parkuose. Filme pasakojama apie Vilą Ternerį (akt. Orlando Bloom) ir piratą kapitoną Džeką Sperou (akt. Johnny Depp). Jie išgelbsti pagrobtąją Elizabetą Svon (akt. Keira Knightley) iš prakeiktos laivo „Juodasis Perlas", kurio kapitonas Hektoras Barbosa (akt. Geoffrey Rush), įgulos.

2001 m. atrakcionų parko scenarijų išplėtojo Jay Wolpert, o Stuart Beattie 2002 m. jį perrašė. Maždaug tuo metu filmą prodiusuoti buvo pakviestas Jerry Bruckheimer. Jam scenarijų rašė Ted Elliott ir Terry Rossio, pridėdami istorijai antgamtišką prakeiksmą. Filmavimai vyko nuo 2002 m. spalio iki 2003 m. kovo mėnesio Sent Vinsente ir Grenadinuose ir filmavimo aikštelėse, pastatytose Los Andžele, Kalifornijoje.

Pasaulinė premjera vyko Disneyland Resort Anaheime, Kalifornijoje 2003 m. birželio 28 d. „Juodojo perlo prakeiksmas" buvo netikėtai sėkmingas filmas, gerai įvertintas kritikų ir uždirbęs daugiau nei 654 mln. JAV dol. pajamų visame pasaulyje. Filmas tapo pirmu filmu iš visos „Karibų piratų" filmų serijos, sulaukė tęsinių: „Numirėlio skrynia" (2006 m.), „Pasaulio pakrašty" (2007 m.) ir „Ant keistų bangų" (2011 m.) ir kt. Pirmasis filmas buvo nominuotas penkiems Oskaro apdovanojimams, tarp jų ir geriausio aktoriaus nominacija Johny Depp'ui.

Siužetas
--------

DĖMESIO: *toliau atskleidžiamos kūrinio detalės*

Gubernatoriui Veterbajui Svonui, jo dvylikametei dukrai Elizabetai ir leitenantui Džeimsui Noringtonui plaukiant į *Port Rojalį* Jamaikoje, jie netikėtai pamato sudužusį laivą su apalpusiu žmogumi, išgyvenusiuoju katastrofą, jaunąjį Vilą Ternerį. Elizabeta paslepia auksinį medalioną, kurį turėjo Vilas, besibaimindama, kad medalionas atskleis, jog Vilas yra piratas. Ji pamato vaiduoklišką piratų laivą, vėliau identifikuotą kaip *Juodąjį Perlą*.

Aktoriai
--------

* Johnny Depp vaidino kapitoną Džeką Sperou:

Ekscentriškas piratas, pasižymintis savo pasipūtėliškumu bei girto žmogaus eisena taip pat nerišlia kalba bei nevykusiais gestais. Įgijo savo reputaciją per pasakojimus, kaip jis pabėgo iš dykumų salos, kurioje buvo įkalintas. Džekas Sperou nusprendė atgauti *Juodąjį Perlą*, kurio kapitonu prieš daug metų buvo jis.
* Geoffrey Rush vaidino kapitoną Barbarosą:

*Juodojo Perlo* kapitonas, buvęs Kapitono Džeko Sperou padėjėjas, iki kol jis pradėjo maištauti prieš 10 metų. Jis bei jo įgulą pagrobė prakeiktą actekų auksą, todėl jie yra prakeikti niekada nemirti.
* Orlando Bloom vaidino Vilą Ternerį:

*Port Rojalyje* dirbantis kalvio mokinys, įsimylėjęs Elizabetą Svon. Vilas priešinasi faktui, kad jo tėvas Bilas buvo piratas, nes vaikinui sunku suderinti gero tėvo ir pirato vaidmenis.
* Keira Knightley vaidino Elizabetą Svon:

Gubernatoriaus Veterbajaus Svono dukra Elizabeta nuo vaikystės buvo susižavėjusi piratais. Per *Juodojo Perlo* ataką *Port Rojalyje* ji pasisakiusi esą Terner ir buvo sumaišytą su Bilo sūnumi. Ji taip pat įsimylėjusi Vilą Ternerį. Elizabeta iš vargšės mergaitės tampa kilnia pirate.
* Jack Davenport vaidino Komodorą Noringtoną:

Karališkojo jūrų laivyno karininkas, įsimylėjęs Elizabetą Svon ir labai nemėgsta piratų. Filme jis pamini, kad Džekas Sperou yra vienas blogiausių piratų, kokius jis kada nors yra matęs.
* Kevin McNally vaidino Džošamą Gibsą:

Džeko Sperou draugas ir pirmasis padėjėjas, kadaise buvęs Karališkojo jūrų laivyno jūreivis. Dažniausiai tai jis pasakoja Džeko Sperou legendas.
* Zoe Saldana vaidino Anamariją:

Piratė, prisijungusi prie Vilo Ternerio ir p. Gibso už galimybę susitikti su DŽeku Sperou akis į akį už jos laivo pagrobimą. Jis jai pažada *Interceptor* laivą, kad ją nuramintų.
* Jonathan Pryce vaidino gubernatorių Veterbajų Svoną:

Jamaikos gubernatorius, gyvenantis *Port Rojalyje*, Elizabetos Svon tėvas.
* Lee Arenberg vaidino Pintelį:

*Juodojo Perlo* piratas. Filmo pabaigoje jis ir Ragetis persirengė moterimis, kad nukreiptų dėmesį nuo prakeiktųjų piratų, bandančių įsilaipinti į laivą *Dauntless*. Pintelis ir Ragetis atliko daugiausiai komiškų vietų filme.

* Mackenzie Crook vaidino Ragetį:

*Juodojo Perlo* piratas, Pintelio draugas, medine akimi, kuri niekada nestovi savo vietoje.

* David Bailie vaidino Kotoną.

* Martin Klebba vaidino Martį.

* Giles New vaidino Murtogą.

* Angus Barnett vaidino Milrojų.

* Greg Ellis vaidino Teodorą Grauvsą.

* Damian O'Hare vaidino Džiletą.

Išnašos
-------

1. 1 2  „Pirates of the Caribbean: The Curse of the Black Pearl (2003)". *Box Office Mojo*. Suarchyvuotas originalas 2013-05-09. Nuoroda tikrinta 2007-05-21.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R*Karibų piratai* |
| --- |
|  |
| Filmai | 
* Karibų piratai: Juodojo perlo prakeiksmas
* Karibų piratai: numirėlio skrynia
* Karibų piratai: pasaulio pakrašty
* Karibų piratai: ant keistų bangų
* Karibų piratai: Salazaro kerštas
 |
|  |
| Personažai | 
* Džekas Sperou
* Hektoras Barbosa
* Vilas Terneris
* Elizabeta Svon
* Deivis Džonsas
 |
|  |
| Kompiuteriniai žaidimai | 
* *Pirates of the Caribbean: The Curse of the Black Pearl*
* *Pirates of the Caribbean*
* *Pirates of the Caribbean Multiplayer Mobile*
* *Pirates of the Caribbean: Dead Man's Chest*
* *Pirates of the Caribbean: The Legend of Jack Sparrow*
* *Pirates of the Caribbean: At World's End*
* *Pirates of the Caribbean Online*
* *Pirates of the Caribbean: Armada of the Damned*
* *Lego Pirates of the Caribbean: The Video Game*
 |
|  |
| Knygos | 
* *Pirates of the Caribbean: Jack Sparrow*
* *Pirates of the Caribbean: Legends of the Brethren Court*
* *Pirates of the Caribbean: The Price of Freedom*
 |

 |